**Bliv hjerteløber på Fuglebakkegaard!**

Hjerteløbere er personer, der kan komme løbende med hjertestarteren ved et hjertestop. Det er helt almindelige mennesker, der bor i området og som 1-1-2 kan ringe til, hvis en borger får hjertestop i nærheden, så hjertestarteren kan komme dertil.

Jo hurtigere hjertestarteren når frem, jo større er chancen for overlevelse. For hvert minut der går, fra en person falder om med hjertestop til hjælpen når frem, falder chancen for overlevelse med 10 procent. Som hjerteløber kan du gøre en afgørende forskel.

Hjerteløbere er derfor helt centrale, når vores hjertestarter skal være med til at redde liv. Hvis du eller andre, der til daglig er i nærheden af hjertestarteren, kan bringe den ud i nødstilfælde, så kan du tilmelde dig som hjerteløber.

Alt du skal gøre er at kontakte hjertestarterens fadder, så sørger hun for at du bliver tilmeldt på hjertestarter.dk:

*Bliv hjerteløber for vores hjertestarter – tilmeld dig hos*

*Mette Berg 25 55 63 66*

*Solsortvej 76,st,th.*

*Ring eller bank på.*

